text: 29-årig varetægtsfængslet og sigtet for utallige lovovertrædelser
  17 april 2017 kl. 12.16
  En 29-årig mand har skabt utryghed i Haderslev med mange indbrud i private hjem, stjålet flere biler, og han har kørt bil påvirket af narko.
  Syd- og Sønderjyllands Politi har anholdt en 29-årig mand fra Haderslev-området og sigtet vedkommende for foreløbig et tocifret antal lovovertrædelser – blandt andet flere indbrud, der har været med til at skabe utryghed i byen.
  Den 29-årige blev anholdt den 28. marts efter længere tids efterforskning og er efter et grundlovsforhør varetægtsfængslet, mens den videre efterforskning står på.
  Ud over indbrud er den varetægtsfængslede også sigtet for brugstyveri af personbiler, tyveri af nummerplader, narkokørsel og kørsel uden kørekort.
  Den videre efterforskning vil muligvis føre til flere sigtelser, oplyser Syd- og Sønderjyllands Politi i en pressemeddelelse.
  